Ticket to Ride (galda spēle)

Ticket to Ride ir ar dzelzceļu saistīta galda spēle, ko izstrādājis Elans Mūns un 2004. gadā izdevis uzņēmums Days of Wonder. Spēle zināma arī ar nosaukumu Zug um Zug (Vācija), Les Aventuriers du Rail (Francija), Aventureros al Tren (Spānija), Wsiąść do pociągu (Polija) un Menolippu (Somija).

Spēle saņēmusi daudzus apbalvojumus: 2004. gada Spiel des Jahres, Origins Award par labāko spēli 2004. gadā, 2005. gada Diānas Džonsas balvu, 2005. gada As d'Or Jeu de l'année un otro vietu Schweizer Spielepreis ģimenes spēļu kategorijā. Ticket to Ride: Europe ieguva 2005. gada International Gamers Award apbalvojumu. Pēc izdevēja datiem 2008. gada augustā bija pārdoti vairāk kā 750 000 spēles eksemplāri.

Spēles sākotnējās, 2004. gadā izdotās, versijas galdiņa pamatā ir ASV un Kanādas 1910. gada karte, savukārt 2005. gadā pirmo reizi izdotās versijas Ticket to Ride: Europe galdiņa pamatā ir Eiropas 1912. gada karte, un tajā viena no pilsētām (un attiecīgi arī spēles maršrutu stacijām) ir Rīga. Tā savienota ar Petrogradu, Viļņu un Dancigu.

 Atsauces 

 Ārējās saites 

 Days of Wonder Ticket to Ride vietne
 Ticket to Ride Bruno Faiduti Ideal Games Library
 Saraksts ar fanu veidotām kartēm un variācijām  Naturelich Games vietnē

Kategorija:Galda spēles